# Elfen Lied

### Straipsnis iš Vikipedijos, laisvosios enciklopedijos.

Elfen Lied
エルフェンリート (Erufen Rīto)
Žanras | Veiksmo, siaubo, psichologinis, romantinis, mokslinės fantastikos, komedija, seinen
Manga
Autorius | Lynn Okamoto
Leidėjas | Shueisha
Serializuota | Weekly Young Jump
Leidimo metai | 2002 m. birželis – 2005 m. lapkritis
Tomų sk. | 12 tomų su 107 skyrių
TV anime
Režisierius | Mamoru Kanbe
Studija | GENCO, VAP
Kanalas | AT-X
Rodymo laikotarpis: | 2004–07-25 – 2004–10-17
Serijų sk. | 13
OVA
Režisierius | Mamoru Kanbe
Studija | VAP
Serijų sk. | 1
Išleista | 2005 m. balandžio 21 d.
Trukmė | 25 min.

Elfen Lied (jap. エルフェンリート – Erufen Rīto) – japono Lynn Okamoto sukurtų manga ir pagal ją pastatytų anime serija. Pavadinimas Elfen Lied – tai vokiečių kalbos žodžių junginys, reiškiantis „Elfų daina“ ir tariamas panašiai į Ėlfen Lyt. Iš tiesų vokiškai pavadinimas turėtų būti rašomas vienu žodžiu – „Elfenlied“.

Elfen Lied pirmiausia išleistas manga formoje, serializuotas žurnalo Weekly Young Jump, Japonijoje išleistas Shueisha leidyklos dvylikoje tomų, kuriuose esti 107 skyriai. Anime adaptacija Japonijoje pradėta transliuoti 2004 metų liepos 25 dieną, kol manga vis dar nebuvo baigtas. Dėl šios priežasties anime siužetas šiek tiek skiriasi nuo nuo manga. Papildomas OVA epizodas, išleistas 2005 metų balandžio 21 dieną, suteikia daugiau foninės informacijos. Nors oficialiame DVD OVA įdėtas kaip 14-tasis epizodas, bet jo turinys rodo, kad epizodo veiksmas vyksta maždaug tarp 10-tojo ir 11-tojo epizodų. Lietuvoje Elfen Lied anime dar nėra rodytas ir manga dar neišleistas.

Elfen Lied ir jo veikėja Nana įkvėpė fanų internetinį komiksą „Nana's Everyday Life“ (Nanos kasdieninis gyvenimas). Jau užbaigtas komiksas pagrinde sukurtas anglų kalba ir pilnai išverstas į 6 kitas kalbas.

## [taisyti] Siužetas

DĖMESIO: Žemiau atskleidžiamos kūrinio detalės

Mokslininkai sukuria naują mutantų rušį – diklonius (pavadinimas paimtas iš vėlyvojo Kreidos periodo dinozaurų rūšies). Šie išoriškai yra kone įdentiški žmonėms, bet kaukolės viršuje turi dvi kaulines išaugas – smulkius apvalius ragus. Dikloniai turi antgamtiškas nematomas papildomas rankas, vadinamas vektoriais, kurių pagalba gali sunaikinti visą žmoniją, todėl jie laikomi izoliuoti, tiriami mokslininkų. Viena diklonių mergina Liuši (ルーシー – Rūshī) žiauriai išžudžiusi galingą apsauginių armiją pabėga, bet pašauta įkrenta į vandenyną.

Diklonę nuogą ir kraujuojančią pajūryje aptinka Kota (コウタ – Kōta) ir jo pusseserė Juka (ユカ – Yuka). Dėl patirtos galvos traumos Liuši nebemoka šnekėti, tad sunkiai susigaudo pasaulyje. Ji moka tik vieną žodį – „niu“, todėl pusbroliai ją šitaip pavadina ir leidžia pagyventi kartu su Kota. Paaiškėja, kad Liušei/Niu susidvejinusi asmenybė ir iš vienos į kitą ji pereina per stiprius emocinius patyrimus.

Organizacija, bandandi apsaugoti pasaulį nuo diklonių, ieško Liuši. Jie į pagalbą pasitelkia moderniais ginklais aprūpintą greitojo regavimo burį, vadovaujamą bebaimio kario Bando (坂東 – Bandō). Supratę, kad žmogus negali įveikti mutantų, Liušei sunaikinti pasitelkiamos ir diklonės Nana (ナナ) ir Mariko Kurama (蔵間マリコ – Kurama Mariko).

Keliuose anime epizoduose rodomi Liuši vaikystės prisiminimai. Kaip paaiškėja, ji, dar būdama maža mergaitė, draugavo su Kota ir nužudė jo seserį Kanae (カナエ) bei tėvą.

## [taisyti] Epizodai

Nr. | Jap. pav. | Romandži | Vok. pav. | Vertimas
--- | --- | --- | --- | ---
1 | 邂逅 | Kaikō | Begegnung | Netikėtas susitikimas / Susitikimas
2 | 掃討 | Sōtō | Vernichtung | Sunaikinimas
3 | 胸裡 | Sōtō | Im Innersten | Vidinė širdis / Giliausiame
4 | 触撃 | Shokugeki | Aufeinandertreffen | Jaudinantis susidūrimas
5 | 落掌 | Rakushō | Empfang | Susigražinimas
6 | 衷情 | Chūjō | Herzenswärme | Vidiniai jausmai / Širdies šiluma
7 | 際会 | Saikai | Zufällige Begegnung | Susitikimo galimybė / Atsitiktinis susitikimas
8 | 嚆矢 | Kōshi | Beginn | Pradžia
9 | 追憶 | Tsuioku | Schöne Erinnerung | Prisiminimai / Nuostabūs prisiminimai
10 | 嬰児 | Eiji | Säugling | Kūdikis / Žinduklis
OVA | 通り雨にて 或いは、少女はいかにしてその心情に至ったか？ | Tōriame ni te arui wa, shōjo wa ikani shi te sono shinjō ni itatta ka? | Regenschauer | Lietuje, arba, kaip mergina gali pasiekti tokius jausmus? / Liūtis
11 | 錯綜 | Sakusō | Vermischung | Painuma / Mišinys
12 | 泥濘 | Deinei | Taumeln | Purvas / Svyravimas
13 | 不還 | Fugen | Erleuchtung | Nieko neliko / Apšvietimas

## [taisyti] Menas

### [taisyti] Dainos

Serijų pradžiose:
  „Lilium“ (liet. Lelija)
  atlikėja: Kumiko Noma
  muzika: Kayo Konishi
  žodžiai: Yukio Kondou

Daina pastata ant himno Ave mundi spes Maria ir keletos Bibliojos ištraukų lotynų kalba (su keleta graikiškų žodžių).

Serijų pabaigose:
  „be your girl“ (liet. Būti tavo mergina)
  atlikėja: Chieko Kawabe
  muzika ir žodžiai: Katsuo Daisuke ir Hinata Megumi

### [taisyti] Piešinai

Serijų pradžiose ir pabaigose vaizduojami meniški piešiniai su pagrindiniais serijos veikėjais. Šie yra nupiešti Gustav Klimto paveikslų pagrindu, imituojant pozas, spalvas bei raštinius užpildus.

## [taisyti] Nuorodos

- Oficiali svetainė
- Elfen Lied (manga) Anime News Network enciklopedijoje
- Elfen Lied (anime) Anime News Network enciklopedijoje

Rodomas puslapis "http://lt.wikipedia.org../../../e/l/f/Elfen_Lied_22a7.html"

Kategorijos: Manga | Anime

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Deutsch
- English
- Español
- Suomi
- Français
- עברית
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Svenska
- 中文